**ΔΕΛΤΙΟ ΤΥΠΟΥ**

**ΔΙΑΝΟΜΗ ΤΕΒΑ ΔΥΤΙΚΟΥ ΤΟΜΕΑ ΑΘΗΝΩΝ – ΣΕΠΤΕΜΒΡΙΟΣ 2023**

Η Κοινωνική Σύμπραξη του Δυτικού Τομέα Αθηνών με επικεφαλής τον ΑΣΔΑ θα διανείμει από τις 8 έως τις 25 Σεπτεμβρίου 2023, τρόφιμα, είδη βασικής υλικής συνδρομής, βρεφικά και σχολικά είδη στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής που χρηματοδοτείται από το Ευρωπαϊκό Ταμείο ΤΕΒΑ.

Το σύνολο των ωφελούμενων οικογενειών για το μήνα Σεπτέμβριο ανέρχεται σε 6.784 σύμφωνα με τα στοιχεία του ΚΕΑ.

Η Κοινωνική μας Σύμπραξη θα διανείμει ποσότητες με τη μορφή πακέτων που περιλαμβάνουν:

* 7 είδη νωπών τροφίμων (βόειο κρέας, κοτόπουλο, τυρί φέτα, γραβιέρα, πατάτες, μήλα, πορτοκάλια)
* 9 είδη ξηρών τροφίμων (ζυμαρικά, ρύζι, φασόλια, φακές, γάλα εβαπορέ, ελαιόλαδο, αλεύρι, ζάχαρη, χυμός τομάτας) σε διπλάσιες ποσότητες
* 6 είδη καθαριστικών και ειδών προσωπικής υγιεινής (οδοντόκρεμα, οδοντόβουρτσα, γενικό καθαριστικό, απορρυπαντικό πλυντηρίου ρούχων, υγρό για πιάτα, σαμπουάν)
* 6 είδη βρεφικών για παιδιά 0-3 ετών (κρέμα δημητριακών, κρέμα ρυζάλευρο, βρεφικά γάλατα (1ης και 2ης βρεφικής ηλικίας), πάνες και μωρομάντηλα) σε μεγάλες ποσότητες.
* καθώς και σχολικές τσάντες και σετ γραφικής ύλης σε παιδιά ηλικίας 5 ετών

**Δεδομένων των ιδιαίτερων συνθηκών δημόσιας υγείας, κατά τη διάρκεια των διανομών, θα τηρηθούν όλα τα απαραίτητα μέτρα υγιεινής και δημόσιας ασφάλειας.**

Ο προγραμματισμός προβλέπει την πραγματοποίηση των διανομών σε σημεία διανομής όλων των εταίρων της Σύμπραξης.

Στον παρακάτω πίνακα εμφανίζονται αναλυτικά οι ημερομηνίες και τα σημεία διανομής ανά εταίρο:

|  |  |  |  |  |
| --- | --- | --- | --- | --- |
| **α/α** | **εταίροι Κ.Σ.** | **ημερομηνία διανομής** | **ώρες διανομής** | **σημείο διανομής** |
| 1 | Δήμος Αγ. Αναργύρων-Καματερού  | **08/09/2023** | 9:00-14:00 | Κάδμου & Ολύμπου, Καματερό  |
| 2 | Ι. Μητρόπολη Περιστερίου  | **11/09/2023** | 10:00 – 12:00 | Ι.Ν. Παμμεγίστων Ταξιαρχών, Μάσχα Περιστερίου  |
| 3 | I.M. Ιλίου, Αχαρνών & Πετρουπόλεως | **11/09/2023** | 12:30-13:30 | Παπάγου & Αγίου Γεωργίου 5, Καματερό  |
| 4 | Δήμος Πετρούπολης  | **12/09/2023** | 09:00 – 13:00 | Κλειστό Γυμναστήριο Ν. Παξιμαδάς, Κ. Βάρναλη & Βέργας, Πετρούπολη  |
| 5 | Δήμος Χαϊδαρίου | **13/09/2023** |  09:00 – 11:00 | Δημαρχείο Χαϊδαρίου, οδός Φιλοπάππου & Επαύλεως  |
| 6 | Δήμος Περιστερίου | **15/09/2023** | 09:00 – 14:00 | Εκθεσιακό κέντρο Δ. Περιστερίου, Δωδεκανήσου 106, Περιστέρι |
| 7 | Δήμος Αιγάλεω  | **18/09/2023** | 09:00-14:00 | 1ο Γυμνάσιο, Θηβών & Μοσχονησίων 23 - 39, Αιγάλεω  |
| 8 | Δήμος Αγίας Βαρβάρας | **19/09/2023** | 09:00-14:00 | Παλαιό Εργοστάσιο ΒΙΟΧΡΩΜ, Ελ . Βενιζέλου 3, Αγία Βαρβάρα |
| 9 | Δήμος Ιλίου | **20 & 21/09/2023** | 09:00-13:00 | Αίαντος 59, Ίλιον (πλησίον Δημαρχείου) |
| 10 | Δήμος Κορυδαλλού | **25/09/2023** | 9:00-14:00 | Γήπεδο Πούτος, Σολωμού 2-4, Κορυδαλλός |